23.6. sa konalo na pôde VŠC DUKLA stretnutie RT, kde za prítomnosti predsedu SZV vedenie VŠC opätovne zdôraznilo, že je pre nich dôležité, aby reprezentanti mali na významných súťažiach zabezpečené maximálne podmienky, čo sa pri neúčasti ich osobného trénera nedeje.

**Vyslovili, že je na mieste si položiť otázku, či pre VŠC nie je efektívnejšie použiť finančné prostriedky pre iných športovcov, kde majú záruku, že budú maximálne zúročené.**

Poukazujem len na zopár najhrubších nedostatkov – a ich dôsledkov, ktoré sa udiali na 3 medzinárodných súťažiach.

MSJ- Sebastián Cabala

* V rozcvičovni nadhodil viac ako na pódiu!
* Po opakovanom a nie čistom základe na 165 kg mu stačilo na 5 miesto 171 kg. Tréner ho poslal 173 kg.

Dôsledok:

* **Prišiel o pekné umiestnenie na MSJ**
* **Má grant nižší o 2500€ a na Dukle prišiel o ďalších 500€ čo za 2 roky je spolu 6000 € !**

ME – Radoslav Tatarčík

* Prvý krát v živote vypadol na súťaži, kde mal plniť limit na ME. Tréner mu po nezvládnutých 172 zvýšil na 175 a keď ani tie nezvládol tak opäť zvýšil na 176 kg.
* Na samotných ME ho koučoval tak že ostal na základoch a pritom priemerné výkony druhých pokusov by mu stačili na 8 miesto!

Dôsledok:

* **V zmluve z VŠC mal úlohu skončiť na ME do 8. miesta. Keďže ju nesplnil prišiel o zamestnanie.**

ME- Natália Húšťavová

* Na rozcvičenie v nadhode jej tréner naplánoval len 7 minút aj napriek tomu, že mala problémy s lakťom, ktorý si zranila na reprezentačnom sústredení v Košiciach.

Dôsledok:

* **Nedostatočnou rozcvičkou riskoval zdravie reprezentantky**

ME- Ján Marek Trebichavský

* V rozcvičke nadhodu ho tréner poslal veľký skok na posledný rozcvičovaní pokus zo 160 na 170 kg , ktoré ani neotočil a na prvý pokus ho poslal 173 kg. Český reprezentačný tréner mi povedal, že keď to videl, tak mu bolo jasné, že asi vypadne.

Dôsledok:

* **Nezvládol základný pokus**
* **180kg, ktoré nadhodil pár týždňov pred ME by mu zabezpečilo 12. miesto a preplatenie nákladov**
* **12.miesto na ME je už umiestnenie, s ktorým sa dá oponovať na zamestnanecký pomer**

MSU17 – Vladimír Macura

* Napriek tomu, že mal zažívacie problémy a tréneri o tom vedeli, neriešili to a deň pred súťažou odišli z mesta na výlet!

Dôsledok:

* **Pretekár vážil na súťaži o 4 kg menej ako cestoval.**
* **Ktorí z vás trénerov by toto urobil svojmu zverencovi?**

Negatívne dôsledky smerom k VŠC

V posledných mesiacoch ukončili športovú činnosť profesionálny vojaci Richard Tkáč a Matej Kováč a zamestnanec Radoslav Tatarčík. Za tieto 2 vojenské a jedno civilné miesto bol prijatý len na polovičný úväzok Sebastián Cabala **i napriek tomu, že Seničová, Cabala a aj Rondzíková majú výkonnosť na plný zamestnanecký pomer!**

**Je z cestné si myslieť, že je to dôsledok zabezpečenia významných súťaží zo strany SZV?**

Dôsledky, ktoré spôsobila nekompetentnosť niektorých reprezentačných trénerov:

1  Poškodenie pretekárov v zmysle horšieho umiestnenia ako i straty časti  financií

2. Poškodenie SZV, nakoľko horšie umiestnenia znamenajú nižší rozpočet na budúci rok.

3. Poškodenie SZV tým, že sa míňajú financie na cestovanie viacerých trénerov  Namiesto jedného mohol vycestovať iný pretekár/ pretekárka.

4. Poškodenie mena SZV v rámci rezortného strediska ako i u susedov v zahraničí

5. Poškodenie SZV tým, že VŠC má znížený záujem o šírku kádra vzpierania

6. Poškodenie SZV tým, že je ohrozená nominácia na OH 2024

7. Poškodenie pretekárov tým, že stanovené limity uprednostňujú vybraných pretekárov/pretekárky

Hrubé pochybenia, s ktorý som vybral len niektoré,  sú tak esenciálne, že si osobne myslím, že ich nie je možné vyrobiť nekompetentnosťou.

Preto navrhujem prehodnotenie nominácie trénerov na MEJ a MEU23.

V B. Bystrici 24.7.2022 Rudolf Lukáč